Richard Clayderman
Richard Clayderman () punika wiyos kanthi nama Philippe Pagès inggih punika satunggaling pianis Perancis ingkang sampun ngasilaken kathah album piano pop lan ugi klasik. Richard Clayderman punika sampun ngrekam langkung saking 1.200 tembang-tembang instrumental, kalebet komposisi asli karyanipun Paul de Senneville lan Olivier Toussaint. Tembang ingkang dipunswantunaken punika kagolong tembang-tembang ingkang gampil dipunmirengaken, kalebet aransemèn malih tembang-tembang pop, musik filem, lan tembang-tembang klasik ingkang kondhang.

Mangsa alit 
Bapakipun Richard Clayderman punika satunggaling guru piano ingkang mulang ngginakaken piano saking piyambakipun taksih alit. Nalika kanthi umur 6 taun, Philippe langkung gangsar dolanan musik tinimbang abasa Perancis. Nalika umuripun punika kalih welas taun, Conservatoire of Music nampi piyambakipun minangka murid. Penghargaan kapisa minangka pianis meika dipuntampi nalika Richard Clayderman umur 16 taun. Nanging bapakipun gerah parah lan boten saged maringi nafkah kulawarga. Sanajan miturut prakiraan piyambakipun bakal dados pianis klasik ingkang gadhah bakat, Philippe punika radi nyingkiraken gladhèn piano klasik lan pindhah marang musik kontemporèr. Richard Clayderman miwiti kariripun minangka musisi pangiring lan mbiyantu pemusik sanèsipun nalika rekaman.

Ballade pour Adeline 
Nalika taun 1976, Richard Clayderman dipunundhang déning prodhuser rekaman Perancis ingkang anama Olivier Toussaint. Kanca Toussaint ingkang anama Paul de Senneville nembé ngrampungaken balada kanggé Adeline, lare estrinipun ingkang nembé lair. Kala punika, Philippe Pagès taksih umur 23 taun lan ndhèrèk audisi sareng kaliyan 20 tiyang pianis sanès. Toussaint lan de Senneville remen kaliyan Philippe anggènipun nywantunaken tut-tuts piano. Katambahan kaliyan praupanipun ingkang bagus lan kapribaden ingkang nyengsemaken, Philippe dipuntampi kanggé ngrekam tembang kanggé piano ciptaan saking Paul de Senneville. Nama Philippe Pagès dipun-gantos dados Richard Clayderman. Nama Clayderman dipunpendhet saking nama kulawarga simbah buyutipun supados tiyang ingkang sanès penutur Basa Perancis boten salah anggènipun ngocapaken namanipun. Singel Ballade pour Adeline kasunyatan dados tembang ingkang laris lan kesadé 22 juta keping wonten ing 38 nagara. Ballade Pour Adeline punika kalebet satunggaling karya ingkang fenomenal, campuran antawisipun gaya klasik lan modern.

Diskografi

Réferènsi

Pranala njawi 
 Situs resmi
 Video musik Richard Clayderman

Lair 1953
Wong urip
Tokoh Paris
Pemusik Perancis